CELEX: 32021R1040
Language: hr
Date: 2021-04-16 00:00:00
Title: Delegirana uredba Komisije (EU) 2021/1040 оd 16. travnja 2021. o izmjeni Delegirane uredbe (EU) 2016/128 u pogledu zahtjeva za pesticide u hrani za posebne medicinske potrebe koja je razvijena u svrhu zadovoljavanja prehrambenih potreba dojenčadi i male djece (Tekst značajan za EGP)

25.6.2021   
               
               
                  HR
               
               
                  Službeni list Europske unije
               
               
                  L 225/1
               
            
         DELEGIRANA UREDBA KOMISIJE (EU) 2021/1040
         оd 16. travnja 2021.
         o izmjeni Delegirane uredbe (EU) 2016/128 u pogledu zahtjeva za pesticide u hrani za posebne medicinske potrebe koja je razvijena u svrhu zadovoljavanja prehrambenih potreba dojenčadi i male djece
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (1), a posebno njezin članak 11. stavak 2.,
         budući da:
         
                     (1)
                  
                  
                     Delegiranom uredbom Komisije (EU) 2016/128 (2) utvrđeni su, među ostalim, posebni zahtjevi u pogledu pesticida i njihovih ostataka u hrani za posebne medicinske potrebe koja je razvijena u svrhu zadovoljavanja prehrambenih potreba dojenčadi i male djece.
                  
               
                     (2)
                  
                  
                     U Delegiranoj uredbi (EU) 2016/128 ostaci pesticida definirani su upotrebom terminologije iz Uredbe (EZ) br. 1107/2009 Europskog parlamenta i Vijeća (3).
                  
               
                     (3)
                  
                  
                     Međutim, člankom 3. stavkom 2. točkom (c) Uredbe (EZ) br. 396/2005 Europskog parlamenta i Vijeća (4) predviđena je preciznija definicija ostataka pesticida.
                  
               
                     (4)
                  
                  
                     Radi pravne sigurnosti i jasnoće potrebno je uskladiti definiciju ostatka pesticida iz Delegirane uredbe (EU) 2016/128 s definicijom iz članka 3. stavka 2. točke (c) Uredbe (EZ) br. 396/2005.
                  
               
                     (5)
                  
                  
                     Uzimajući u obzir da bi se definicije ostataka za aktivne tvari trebale primjenjivati kako su definirane u Uredbi (EZ) br. 396/2005, s obzirom na buduće izmjene Uredbe (EZ) br. 396/2005 primjereno je na popise utvrđene u prilozima II. i III. Delegiranoj uredbi (EU) 2016/128 uvrstiti samo matične spojeve aktivnih tvari.
                  
               
                     (6)
                  
                  
                     Delegiranu uredbu (EU) 2016/128 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Članak 3. stavak 1. Delegirane uredbe (EU) 2016/128 zamjenjuje se sljedećim:
            
               
                  „1.   Za potrebe ovog članka „ostatak” znači ostatak pesticida kako je navedeno u članku 3. stavku 2. točki (c) Uredbe (EZ) br. 396/2005.”
               
            
         
         
            Članak 2.
            Prilozi II. i III. Delegiranoj uredbi (EU) 2016/128 mijenjaju se u skladu s Prilogom ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 181, 29.6.2013., str. 35.
         
         
            (2)  Delegirana uredba Komisije (EU) 2016/128 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća s obzirom na posebne zahtjeve u pogledu sastojaka i informacija za hranu za posebne medicinske potrebe (SL L 25, 2.2.2016., str. 30.).
         
            (3)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
         
            (4)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).
      
      
         
            PRILOG
            Prilozi II. i III. Delegiranoj uredbi (EU) 2016/128 mijenjaju se kako slijedi:
            
                        1.
                     
                     
                        Prilog II. zamjenjuje se sljedećim:
                        
                           
                              „PRILOG II.
                              AKTIVNE TVARI IZ ČLANKA 3. STAVKA 3.
                              
                                          Kemijski naziv matičnog spoja tvari1
                                          
                                       
                                       
                                          Maksimalna razina ostataka (mg/kg)
                                       
                                    
                                          Kadusafos
                                       
                                       
                                          0,006
                                       
                                    
                                          Demeton-S-metil
                                          Demeton-S-metil sulfon
                                          Oksidemeton-metil
                                       
                                       
                                          0,006
                                       
                                    
                                          Etoprofos
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        ”
                  
                        2.
                     
                     
                        Prilog III. zamjenjuje se sljedećim:
                        
                           
                              „PRILOG III.
                              AKTIVNE TVARI IZ ČLANKA 3. STAVKA 4.
                              
                                          Kemijski naziv matičnog spoja tvari (1)
                                          
                                       
                                    
                                          Aldrin
                                          Dieldrin
                                          Disulfoton
                                          Endrin
                                          Fensulfotion
                                          Fentin
                                          Haloksifop
                                          Heptaklor
                                          Heksaklorobenzen
                                          Nitrofen
                                          Ometoat
                                          Terbufos
                                       
                                    
                        ”
                  
               (1)  Primjenjuje se najnovija definicija ostatka kako je utvrđena u relevantnim prilozima II., III., IV. ili V. Uredbi (EZ) br. 396/2005 (definicija ostatka navedena je u zagradi iza matičnog spoja tvari).